Ռուսաստանի նախագահի մամլո քարտուղար Ալեքսեյ Գրոմովը դեռեւս երկուշաբթի, ըստ ԻՏԱՌ-ՏԱՍՍ-ի, հայտնել էր, որ Ռուսաստանի նախագահ Վլադիմիր Պուտինը Սոչիում "կանցկացնի մի շարք միջազգային միջոցառումներ եւ աշխատանքային հանդիպումներ", թեեւ հանդիպումների բնույթի եւ կողմերի մասին մանրամասներ չեն հաղորդվել: Նույն ռուսական պաշտոնական աղբյուրների տեղեկությունների համաձայն, ի թիվս այլ "...միջազգային միջոցառումների եւ աշխատանքային հանդիպումների", Պուտինը առանձին կհանդիպի ոչ միայն Հայաստանի, այլեւ Ղազախստանի նախագահների հետ: